
MEGHÍVÓ
BODAJK VÁROS ÉGHAJLATVÁLTOZÁSI ÉS KLÍMAVÉDELMI KEREKASZTAL 
ALAKULÓ ÜLÉS

Bodajk Város Önkormányzata a Klímabarát Települések Szövetségével konzorciumban sikeresen pályázott a Széchenyi 2020 Környezeti és Energiahatékonysági Operatív Programban kiírásra került KEHOP-1.2.1 kódszámú, „Helyi klímastratégiák kidolgozása, valamint a klímatudatosságot erősítő szemléletformálás” c. pályázati felhívásra.
„A Helyi klímastratégia kidolgozása, valamint a klímatudatosságot erősítő szemléletformálás Bodajkon” című, KEHOP-1.2.1-18-2018-00039 kódszámú pályázat szakmai megvalósítása keretében települési klímastratégia kerül kidolgozásra, illetve a klímaváltozással, azon belül mind a folyamat mérséklésének, mind az ahhoz való alkalmazkodással kapcsolatos tudásmegosztás, széleskörű szemléletformálási programok kerülnek megvalósításra. 
A Klímabarát Települések Szövetsége által elkészített módszertani útmutató alapján készülő települési klímastratégiával párhuzamosan 2020. szeptember 24-én 13.00 órától tartja alakuló ülését a Bodajk Város Éghajlatváltozási Kerekasztal.
A megyei klímaplatform mintájára a helyi/települési éghajlatváltozási kerekasztal a helyi- és térségi, illetve a megyei önkormányzat vezetőinek, képviselőinek, a helyi és térségi iskolák vezetőinek és iskolák fenntartóinak, valamint térségi szakintézmények képviselőinek (vízművek, katasztrófavédelem) a korábban már megküldött felkérésével és jelen meghívottak körében egy alakuló ülés keretében alakul meg, de várjuk további a civil, a gazdasági és egyéb érintett szereplők csatlakozását is. 
A Kerekasztal legalább félévente kerül összehívásra, működése szorosan kapcsolódik a helyi klímastratégia kidolgozásához, annak célja azonban nem magának a stratégiának a kidolgozása, hanem a térségi/helyi döntéshozók és közvélemény klímaváltozással kapcsolatos ismereteinek bővítése, a témakörhöz köthető tevékenységek helyi szintű koordinálásának, a klímaváltozással kapcsolatos szakmai kommunikáció feltételeinek a hosszú távú biztosítása.
Ezúton tisztelettel meghívom az Ön által képviselt Szervezetet a Bodajk Város Éghajlatváltozási Kerekasztal alakulóülésére, ahol feltétlen számítunk az Ön vagy meghatalmazottja megjelenésére.
Az alakulóülés időpontja: 2020. szeptember 24. 13.00-14.00
Az alakulóülés helyszíne: Bodajk Város Önkormányzata, 8053 Bodajk, Petőfi Sándor utca 60. (Díszterem)

Megjelenésükre feltétlenül számítva,
Tisztelettel:


Wurczinger Lóránt
polgármester

PROGRAM:
13:00 - 13:05		MEGNYITÓ
13:05 - 13:15		A PROJEKT BEMUTATÁSA          
13:15 - 13:45		A KLÍMASTRATÉGIA MÓDSZERTANÁNAK BEMUTATÁSA, AZ EGYÜTTMŰKÖDÉS KERETEINEK KIALAKÍTÁSA
13:45 – 13:55	AZ ALAPÍTÓ OKIRAT ELFOGADÁSA		
13:55 – 14:00	ZÁRSZÓ

